Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: 5. számú melléklet a 9/1998. (II. 20.) BM rendelethez
Paragraph Index: 244

3. Az SZSZB jegyzőkönyvvezetőjének, a HVI-nek és az OEVI-nek az adatlapok feldolgozásával kapcsolatos feladatai 3.1. A jegyzőkönyvvezető feladatai A szavazás befejezését követően 19.00 órakor meg kell állapítani a szavazás napján a névjegyzékbe felvett és a névjegyzékből törölt választópolgárok számát, valamint a választás befejezésekor a névjegyzéken szereplők számát. A jegyzőkönyvvezető ezeket az adatokat egy-egy adatlap és egy-egy jegyzőkönyv példány fejrovatába beírja. E munkafázis előkészítése a szavazókör bezárását közvetlenül megelőzően is megkezdődhet. Az urnanyitás, majd az első szavazatszámlálás után a jegyzőkönyvvezető a szavazóköri előzetes választási eredményt rögzítő egyéni választókerületi és területi listás adatlapokat kitölti. Az SZSZB által még vitatott szavazatok számát is felvezeti az adatlapra. A kitöltött adatlapot a HVI vezetőjének utasítása szerint azonnal továbbítja. 3.2. A HVI feladatai A HVI fogadja a beérkező adatlapokat. Ellenőrzi azok kitöltését, számszaki összefüggéseit. Amennyiben adathiány vagy összefüggés-hiba van az adatlapon, azt a jegyzőkönyvvezetővel egyeztetve javítja. A HVI — ha nem működtet helyi rögzítő rendszert — az adatlapok átvétele, ellenőrzése, javítása után az országgyűlési egyéni választókerületi és területi listás adatlapokat haladéktalanul továbbítja (átadja) az OEVI-nek számítógépes feldolgozásra, az OEVI vezetőjének rendelkezése szerint. Az adatlapokat folyamatosan kell továbbítani a feldolgozó központba, tehát nem kell összevárni, míg a több szavazókörrel rendelkező település összes szavazóköréből beérkeznek az adatlapok. Ha a HVI működtet helyi rögzítő rendszert, a beérkezett adatlapokat azonnal számítógéppel feldolgozza. A lerögzített adatlap tartalmát kiíratja, az adatlappal összeolvassa, ha hibát talál javíttatja, majd az adatrögzítő az adatlapot aláírja. A lerögzített adatlapot és gépi másolatát a választási iratok között kell megőrizni. Az első, gépbe vitt adatlap lerögzítése után — folyamatosan érkező és feldolgozott adatlapok esetén az első adatlap bevitelétől számított 5 perc elteltével — a feldolgozott adatokat az előírt módon továbbítja az OEVI-be. Ezt követően félóránként küldi az adatokat, amennyiben az előző küldés óta újabb adatlapokat dolgozott fel. Ha minden szavazókörből beérkezett mindkét adatlap, a HVI az előzetes szavazatösszesítést „zárással” befejezi. Ha nincs távadatátviteli lehetőség, a feldolgozott adatokat floppyra másolja és kísérőjegyzékkel az OEVI-hez továbbítja. Az előzetes szavazatösszesítést az OVI vezetőjének utasítása alapján előbb is be lehet fejezni. Az adatlapokkal egyidőben a HVI-be már beérkezett jegyzőkönyvek is rögzíthetők. (A jegyzőkönyvek rögzítési, továbbítási szabályait lásd a 6. számú mellékletben.) A HVI vezetője a jegyzőkönyvvezető jelzése alapján rendkívüli esetben elrendelheti a beérkezett és feldolgozott adatlap visszavonását. Kötelező visszavonni az adatlapot, ha annak adattartalma az előzetes választási eredményt befolyásolható eltérést mutat az időközben kialakult állapottól. Az adatlap visszavonásakor a HVI vezetője kitölti a 1998/11. szám „Szavazóköri adatlap visszavonása” c. nyomtatványt, melyen fel kell tüntetni az adatlap típusát (egyéni vagy területi), valamint az adatlap azonosító kódját. A HVI-hez beérkezett adatlapok, jegyzőkönyvek feldolgozásának lezárása után a névjegyzékbe utólag felvettek és névjegyzékből utólag töröltek jegyzékeinek feldolgozását folytatni lehet (2. számú melléklet). 3.3. Az OEVI feladatai Az OEVI a szavazás napján napközben a HVI-ktől érkező jelentések alapján — ha szükséges — módosítja a szavazóköri törzsállományt. A szavazás napján 19.00 órától az OEVI működteti az országos számítógépes választási rendszert, melynek része az előzetes választási eredmény megállapítására szolgáló szavazatösszesítő rendszer. Fogadja a HVI-ktől beérkező szavazóköri egyéni választókerületi, területi listás adatlapokat, illetve azok adatait. Hálózati és floppy-s adatfogadáskor az adatok már ellenőrzötten kerülnek átadásra, így azok az összesítő rendszerben azonnal feldolgozásra kerülnek. Telefonos vagy telefaxos fogadás esetén az adatrögzítést követően történik a hibajavítás, tehát csak azokat az adatlapokat kell ellenőrizni, amelyeknél a rögzítő program hibát jelzett. Hibás adatlap nem kerül a rendszerben feldolgozásra, ezért azok javítására az OEVI vezetője azonnal intézkedik. A javítást a HVI vezetőjével és az adatlapot kiállító jegyzőkönyvvezetővel egyetértésben végzi. Működő hálózat esetén az adattovábbítás automatikus. A hálózat kiesése esetén az OEVI félóránként telefaxon jelenti a feldolgozott adatokat a TVI-nek. Az adatlapok rögzítése a szavazást követő éjjelen, de legkésőbb másnap reggel 6.00 órakor befejeződik. Ha minden szavazókörből beérkezett a két adatlap (ennek hiányában jegyzőkönyv), az OEVI lezárja az előzetes szavazatösszesítést. Hálózati kiesés esetén a feldolgozott adatokat floppyn továbbítja a TVI-hez. Az OEVI a szavazást követő nap 18.00 óráig működteti a választási számítógépes rendszert. Az előzetes választási eredményről folyamatosan tájékoztató adatokat bocsát a közvélemény rendelkezésére. 3.4. A TVI feladatai A szavazás éjszakáján és az azt követő napon működteti az országos számítógépes választási rendszert. Gondoskodik a szavazatösszesítés folyamatát akadályozó zavarok, vészhelyzet elhárításáról. Az OEVI-től érkező telefaxokat és floppykat feldolgozza. Az előzetes választási eredményről folyamatosan tájékoztató adatokat bocsát a közvélemény rendelkezésére. 3.5. Az OVI feladatai A választás éjszakáján a számítógépes választási rendszerben fogadja, összesíti az OEVI-kben rögzített adatokat, és tájékoztatja a közvéleményt az előzetes választási eredményről. 1998/11. szám

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes